
Husên Dêhqan: Têstkirina mûşeka balistîk li dijî 


W ezareta Xizînedariya Amerîkayê 25 kesayetiyên heqîqî û hiqûqî bi sedema pêy- 

wendiya wan digel pirogramên mûşekî ên rejîma îranê û Spaha Quds, bi rîzbenda 
tehrîmên girêdayî bi îranê ve zêde kir. 

Li gora rapora CNN’ê, Wezareta Xizînedariya Amerîkayê, roja înê 15’ê Rêbendanê, 13 kesayeti- 
yên heqîqî û 12 şîrket, bi sedema firotin yan hewldan bo firotina teknolojî û alavên pêywendîdar 
bi pirograma mûşekên balistîk ên îranê, xiste nav rîzbenda tehrîmên xwe de. 

Hinek ji wan kes û navendan, piştevaniyê ji Spaha Quds a terorîst dikin, yan jî nûneratiya wê 
dikin. Hinek ji van şîrketan di îmaratên Hevgirtî ên Erebî, Lubnan û Çînê de çalak in. 

Berî niha jî hatibû ragehandin, ku dewleta nû ya Amerîkayê wê tehrîmên zêdetir bixe ser wan kes 
û navendên girêdayî îranê, ku di dema deshilatdariya Obama de hatibûn tehrîmkirin. 

Wan tehrîman tu pêywendiya wê bi lihevkirina navkî a îranê û welatên pênc zêde yek re nine. 

Ew kesayteiyên ku hatine tehrîmkirin weha ne: 

Hac Yehya, Ebdullah Esxerzade, Tenî Şaxdariyan, Hesen Îbrahîmî, Mihemed Ferhet, Mihemed 
Meqam, Kambîz Rostemiyan, Elî Şerîfî, Kîn Şîn Howa, Rîçard Yû, Mistefa Zahidî, Qudret 
Zergerî, û Karol Jau. 


“Bercam”ê nine 


W ezîrê Parastinê yê rejîma îranê Husên Dêhqan tevî piştrastkirina 
têstkirina vê mûşekê, ragehand ku ew têst serkevtî bûye, lê hinek 
ji ragehandinên navneteweyî berevajî bas ji teqîna vê mûşekê di hewayê 
de kirin. 

Wezîrê Parastinê yê rejîma îranê Husên Dêhqan di gotûbêjeke taybetî bi 
nûçegihaniya Tesnîmê re ragehand ku ew têsta mûşekî li dijî bercame û 
biryamameya 2231 ya NY nine. Her piştî vê ceribandina mûşekî, Amerîkayê 
û hevalbendên wê, bi tundî rejîma îranê rexne kirin, lê berpirsyarên rejîma 
îranê radigehînin, emê bo parastina ewlehiya neteweyî karê xwe di warê 
berhemanîna alavên parastinê bidomînin, û tu tiştek nikare karê me bixe bin 
bandora xwe de. 

Berpirsyarekî Amerîkayî jî ku nexwast navê wî bihê eşkerekirin, ragehand ku 
ew mûşek ji binkeyeke Simnanê ve hatiye avêtin, û piştî derbazkirina 1010 
km di esman de teqiyaye. Nûnera Amerîkayê di NY de jî, piştî civîna awarte 
ragehand ku em têstkirina mûşekên balistîk qebûl nakin. 

Navbirî zêde kir: “Nabe rejîma îranê mûşekên balistîk biceribîne. Ew 
mûşeka ku hatiye ceribandin, 500 kg giraniya wê bûye, û 300 km jî diçe, û 
dikare bi hêsanî bombeya navkî hilgire”. 

Rasan û aliyên siyasî 


Kerîm Perwîzî 



E zmûna hizbatî û karê rêkxistinî di 
nava alî û hizbên siyasî, li Kurd- 
istana Rojhilat de, ezmûneke çend 
dehsalî ye, û her di heman demê de jî, 
di warê pêwendiya di navbera hizb û 
aliyên siyasî de, ezmûneke zêdetir tall 
û kêmtir şîrîn e. 

Bi taybetî piştî şoreşa gelên îranê, li 
dijî rejîma paşatiyê, (ku di van rojên 
ku em tê de ne, 38.mîn salvegera 
serkevtina gel bi ser deshilata zor- 
dariyê de ye), di nava civaka Kurd- 
istana Rojhilat de jî, wekî cihên din 
ên îranê, çendîn hizb û rêkxirawên 
din,rikeberiya ên berê kirin. 

Mixabin li ber kêmbûna ezmûna karê 
pêkvebûn, û paşvemayîna civakê, û 
hatina bîrokeyên pawankerane, û bîra 
jinavbirin û helandina ên din, serde- 
meke tall di dîroka Rojhilata Kurd- 
istanê de hate tomarkirin, ku heman 
dîrok û bi tama talltir ji beşên din ên 
Kurdistanê, hatne ceribandin. Her di 
heman demê de, di çend qonaxên din 
de jî, ezmûna lihevnêzîkbûna hinek 
hizban, û dostatiya hinek ji bîreweri- 
yên siyasî ên Kurdistanê heye. 

Niha ku demsaleke din ji xebatê di 
Kurdistana Rojhilat de dest pê dike, û 
demsaleke din a dîrokê tê nivîsandin, 
pêwîst e ku hizbîbûn, û pêwendiya di 
navbera hizb û aliyên siyasî pê danê 
nava qonaxeke din de. 

Rasan a Rojhilat, herçend renge 
dereng dest pê kiribe, lê Rasana girû- 
peke taybetî û hizbeke taybetî nine, 
jiber ku Kurdistan milkê pawankirî 
ê tu kesî nine, û serdema hizbeke 
giştgîr ku bi xwe di cihê hemû civak 
û cîhanê biryarê bide nema! Civaka 
Kurdistana Rojhiat jî, wekî hemû 
civakeke cîhanî, tejî ye ji rengên cuda 
û îdeyên cuda. Di vê civakê de, her 


Heyeteke PDKÎ di rêûresma bîranîna 25.emîn salvegera koça dawiyê 


ya Omer Debabe de beşdarî kir 


H eyeteke PDKÎ bi serperestiya Mihemed- 
nezîf Qadirî, endamê Deftera Siaysî a 
PDKÎ, beşdarî di rê û resma bîranîna 25.emîn 
salvegera şkoça dawiya Omer Debabe de kir. 

Roja Yekşemiyê 10’ê Berfanbara 1395’an li ser 
bangevaza fermî a lêjneya bilind a birêveberiya 
25 saliya şehîdkirina Omer Debabe, û melbenda 
14 a rêxistinên Yekîtiya Nîştimanî ya Kurdistanê 
di bajarê Koyê de, heyeteke PDKÎ bi serperestiya 
Mihemednezîf Qadirî endamê Deftera Siyasî a 
PDKÎ di vê rê û resmê de beşdarî kir. 

Ev rê û resme di salona zanîngeha Koyê de bi rê 
ve çû. 

Rê û resm bi ragirtina çend deqeyekê bêdengî bo 
rêzgirtin ji riha pak a şehîdan dest pê kir. 

Piştre ev gotarane ji aliyê PDKÎ û parti- 
yên beşdarbûyî ve, di vê rê û resmê de hatin 
pêşkêşkirin: 

Gotara Qubad Talebanî cîgirê serokê Hikûmeta 
Herêma Kurdistanê 

Gotara Mela Bextiyar berpirsê Desteya Kargêrî 
aYNK'ê 



Gotara PDK'ê 

Gotara Partiya Şiyû'î a Kurdistanê 
Gotara Melbendî YNK'ê li Koyê 
Gotara malbata şehîd Omer Debabe 

Di vê rê û resmê de fîlmeke dekomentarî a taybet bi koça dawiya şehîd 
Omer Debabe ku tê de birêz Mam Celal Talibanî li ser kesayetiya wî 
diaxive, hate nîşandayîn. 

Herwiha di vê rê û resmê de amaje bi peyama hevxemiya PDKÎ hate 
kirin, û piştre qevdeke gulan li ser kêla navbirî hate danîn. 


Mihemednezîf Qadirî: Beşdariya ENKS'ê di pirsa siyasî a Rojava de 

pêwîstiyeke neteweyî û welatparêzî ye 



M ihemednezîf Qadirî 

endamê Deftera Siyasî a 
PDKÎ bes ji vê kiriye ku; “Demekê 
gelê Kurd bi mafê xwe yê neteweyî 
şad dibe, ku hemû partî û alî di 
pirsa siyasî û nîştimanî ya welat, di 
Rojavayê Kurdistanê de beşdariyê 
bikin”. 


Malpera Partiya Kurdistanê (KDP. 
info), raporek ji zimanê Mihemed- 
nezîf Qadirî endamê Deftera Siyasî 
ya PDKÎ belav kiriye ku; “Beşdariya 
Encumena Nîştimaniya Kurd li Sûriyê 
naskirî bi “ENKS”, di pirsa siyasî a 
Rojava de, pêwîstiyeke neteweyî û 
welatparêzî ye, û bi beşdariya wan 
digel aliyên din, Rojavayê Kurdistanê 
diparêze”. 

Herwiha Qadirî di malpera fermî ya 
PDKÎ de ragihandiye ku: “Li gor ni- 
hêrîna me, û nihêrîna hemû çavdêrên 
siyasî yê Rojavayê Kurdistanê, 
demekê gelê Kurd bi mafê neteweyî 
şad dibe ku hemû partî û alîgirên wan 
di pirsa siyasî a welat di Rojavayê 
Kurdistanê de beşdar bibin.” 


Herwiha navbirî behs ji vê yekê dike 
ku: Di civîn û hevdîtina ku me digel 
Partiyên Rojavayê Kurdistanê encam 
dane, me daxwaz kiriye ku: “Hemû 
bikaribin bi yek gotin û gotarî, di 
pirsên siyasî yên Rojavayê Kurdistanê 
de beşdariyê bikin, jiber ku serkevtina 
wan di yekîtiya wan de ye, ne ku di 
belavbûyîna wan de. “ 

Mihemed Nezîf Qadirî, endamê 
Deftera Siyasî a PDKÎ pêdagirî li 
ser vê kiriye ku; “Beşdariya En- 
cumena Nîştimaniya Kurd li Sûriyê 
“ENKS”, di pirsa siyasî a Rojava de 
pêwîstiyeke neteweyî û welatparêzî 
ye, û helbet bi beşdariya digel aliyên 
din dikarin Rojavayê Kurdistanê wek 
pêwîst biparêzin. 


hizb û girûpeke siyasî û medenî, û kulturî û civakî, xwe bi nûnerê xwestek û hezkirinên komek kes û tex û qatan dizane, û bi 
beşdariya hemû hêz û şiyanan e ku xebata Kurdistanê bo rizgarî û bo gihîştin bi azadiyê geşe dike, û nêzî serkevtinê dibe. 

Rasana Rojhilat wate xebata bihevre, û li dijî dijminê hevpar ê serekî ku xaka Kurdistanê xistiye bin destê pasdarên xwe de, û 
dixwaze îradeya neteweyî ya Kurd stûxwarê bîrokeya paşvemayî ya xwe bike, hewcehî bi hemû kes û girûpekê ve heye. 

Rasana Rojhilat parlementoya Kurdistanê nine, ku tê de kursî bêne parvekirin, belku pêk tê ji qonaxeke xebata li dijî dijmin, 
di pêxema selimandina îradeyeke neteweyî -demokratîk a neteweyeke xwedî hêvî û miraz, lewra hemû girûpek, bi her qasî 
ku di şiyana me de heye, û bi her şêwazekê ku ji destê me tê, pêwîst e ku tê de beşdar bin, û xelkê xwe rêk bixin, da ku li dijî 
dezgeha serkutkar rabin ser piyan, û me tu kes pê sivik û zêde nebe, û nabe bedela têkşikandina dijmin, em hewl bidin ku 
hevdu sivik bikin, û pilanên yektir têk bidin. 

Qiseyeke xwexweyî (xomane) digel rêzda Omer Îlxanîzade 


A 

W 



Kak Omer Îlxanîzade sekreterê giştî 
yê Komeleya zehmetkêşên Kurdis- 
tanê, di hevpeyvînekî televizyonî de 
ku çend rojan berî niha û di despêka 
heyva Rêbendanê de hate weşandin, 
bas ji bereya Kurdistanî û astengên 
ser rêya vê kir. 

Di vê hevpeyvînê de, pêşkêşkarê piro- 
gramê, Kak Omer ber bi cihekî dibe 
ku rasterast êrîş bike ser PDKÎ û evê 
ku pêşkêşkarê pirogramê hejê zike, ji 
zimanê kak Omer derbixe, û rêza- 
dar Omer jî bi dû pêşkêşkar de diçe 
û dibêje ku; “Bereya Kurdistanî bi 
sedema pawanxwaziya PDKÎ hatiye 
paşxistin û ser nagire”. 

Serbarê rêzên min bo Kak Omer, 
lê gotina navbirî tenê û tenê 
çewaşekirina birûraya xelkê Kurdis- 
tanê û êrîşekî ne rewa ye bo ser Hizba 
Demokrata Kurdistana îranê û ne 
zelal e ji çi tiştekî ve çavkanî digire. 
Nexa hem Kak Omer bi xwe û hem 
jî raya siyasî a Kurdistanê û him jî 
endamê hemû partiyên Kurdistanî 
baş haydarî rewşa aloz a hizbatiyê 
li hemû parêzn Kurdiatanê ne, û li 
Kurdistana Rojhilatê jî hinek kes 
hene ku hemû astengan tenê û bi tenê 
bi aliyekî siyasî ve girê didin, eva jî 
hem ji ne siyasî bûna wan û hem jî 
ji hebûna girêyekî di derûna wan de 
çavkanî digire. 

Kî/ê ye ku li Kurdistana Rojhilat 
haydarî rewşa aloz û “înşi’ab” û 
jiheveqetiyana hizban nebe? 

Bi salan e ku hewla pêkanîna çetra 
hevpar a karê siyasî li Kurdistana 
Rojhlat tê dayîn û qonax bi qonax di 
cihê nêzîkbûnaji armancê, ji hevd dûr 
ketine. Her carekî ku bas û mijarên 
pêkanîna bereyê micid dibe, ji nişkê 
ve di hizbekê de veqetiyanek rû dide. 

Serdemekî ku hêj înşi’ab ji PDKÎ rû 
nedabû, û Komeleya Şoreşgêr jî hêj 
ji rêkxirawa Kurdistanî ya Hizba Ko- 
monîst a îranê neveqetiyabûn, û piştî 
çend civîn û hewlên herdu aliyan, di 
civîna dawiyê de ku li bajarê Hew- 


lêrê û bi serperestiya birêz “Saman 
Şalî” qirar bû were girtin, Sekreterê 
Komeleya Zehmetkên ku Kak Omer 
jî wî çaxî endamê Deftera Siyasî bû 
û digel şandeya Komelê bû, nehatin 
û pişikdarî nekirin û di wê qonaxê de 
hemû hewl digel şikestê berbirû kirin. 
Di qonaxeke din de û pitî çend salan 
ku, Hizba Demokrat û Komeleya 
Şoreşglr û 2 partiyên din hewla ava- 
kirina çetra hevpar dan, Kak Omer 
bi xwe haydare û Hizba Demokrat 
Tu merecek li ser avakirina bereyê 
nedanîn û Komeleya Şoreşgêr digel 
rêkxirawa din li ser pişikdarîkirin û 
pişikdarînekirina aliyekî din digel 
hevdu kêşe hebûn û baş ji bîra wê de 
ye ku çima ew hewl jî digel şikestê 
berbirû bû, û Hizba Demokrat tu 
rolek di têkçûna vê qonaxê de nebû. 
Piştî vê qonaxê jî, qonaxeke din a 
veqetiyana dest pê kir û rêkxirawa 
Kak Omer ji Komeleya Şoreşgêr 
veqetiya û veqetiyan ji rêkxistinên 
din jî çê bûn. 

Ji wî çaxî şûn de jî, her rêkxistinekî 
siyaseta taybet bi xwe hebû û her 
carê navbeyna rêkxirawekê digel 
rêkxiraweke din, aloz dibû, û yan jî li 
hevdu nêzîk dibûn, wate rûçika siya- 
setê di çend salên dawiyê de guherîna 
“lihevnêzîkbûn û jihevdrketinê” ya 
hizb û rêkxirawan e, û di vê navberê 
de jî tenê PDKÎ bûye ku berî hemû 
rêkxistinên din, nêzîkî wan bûye, û 
hewla kêmkirin kêşe û aloziyan û 
nêzkîkbûna li hemû rêkxistinên Kurd- 
istana Rojhilatê daye. 

Kesên veqetiyayî di pêxema yekrêzi- 
yê de, ji partiyê xwe vediqetin! 

Ez nizanim di nava neteweyên din jî 
weha be an ne? Ewên ku cîhan dîtine 
dikarin alîkar bin, lê eva ku min di 
nava neteweya xwe de dîtiye, di nava 
hemû rêkxistinan de bê ferq û cudahî, 
her deste û girûpek ku ji partî a rêkxi- 
rawekî veqetiya be, di daxûyaniya 
veqetiyana xwe de anîne ku wê hewlê 
bona yekrêziya navmala Kurdan û 
tebahî û dostatiya nava hemû Kur- 
dan de bidin! Ez nizanim ku çawa bi 
veqetiyanê mirov dikare partî û rêkxi- 
rawên din jihevd nêzîk bike? Hindî 
ez jî fam bikim ji hevd veqetiyan bi 
wateya qebûlnekirina hevd û çandina 
toyê duberekiyê û jihevd dûrketin 
û dûrxistina “Destan” û herifandina 
moralê tê”. Ew ê ku ji hemû kesekî 
pitir yekrêzî û bihevrebûna gelê 
Kurd dixwaze, gerek ji hemû kesên 
din pitir berhev be û xwe bext bike 
û ji xwe ve dest pê bike, û li hember 
dost û hevçeper û hevxebatên xwe 
de tenazolê bike û yekrêziya Kurdan 


ji dawî anîn bi piroseya veqetiyan û 
hevdu girtina hemû hêzan ve dest pê 
dike. 

Ewên ku pitir ji hemû kesî di xema 
pêkanîna bere û çetra hevpar a karê 
siyasî ye di Kurdistanê de, bila ji 
hemûyan pitir fîdakariyê li hemberî 
hevalên xwe yê berê de bike û digel 
wan hevbigirin, bila hêviya bihevre- 
bûnê careke din bo xelkê bê vegeran- 
din û piştre xelik baweriyê bi me bîne 
ku, di pêxema hêvî û xewnên wan 
de em amade ne ku destan ji pêgeh 
û berjewendiyên xwe yê mecazî 
bikişînin, nek di pêxema berjewendi- 
yên xwe de refên xebatê ji hevdu 
veqetînin. 

Gotineke din ku hewce ye em ligel 
rêzdar Kak Omer bas bikin, ew e ku 
kak Omer di bin bandora pêşkêşkar 
de, dibêje Partiya Demokrat, pawanx- 
waz, piştre nave rêkxirawê jî nahîne, 
lê dibêje aliyekî din, hevpeymanê 
faşîstên dijî Kurd, û dibêje aliyek di 
çarçoveya neteweyî de cih nagre, pê 
şaş e ku aliyek nêzî Komara Îslamî 
dibe, û hemû hizb û rêkxirawên din jî, 
bi hûr û gir ve, hisabê li ser nake. Di 
vir de, du pirsyar zeq dibin: 

Yekem- Kak Omer bi van boçûnan 
digel kî/ê bere pêk tîne, û bi çi ar- 
mancekê? 

Duyem-Bi vê lênihêrînê, di hemberî 
hemû hizban de, gelo kî pawanxwaz 
e? 

Kî/kê bû ku amade nebû di civînan 
d ebeşdar be, û civîn paş xist? 

Qise li ser bere û karê hevbeş û sîvana 
hevbeş û alîkartiya di navbera hizban 
de zaf in, û êş û azar jî zaf in, û hêvî 
û ronahî jî xûya dike, û cîhan yekser 
tarî û bidûman nine. 

Kak Omer û hevalên wî di Komelê 
de baş dizanin, ku bona diyaloga di 
ppêxema ne tişteke mezin wekî bere, 
belkû tiştên taktîkî û hûrgiliyan, ku 
biryara civînan me hebûye, çawa bi 
hêcetên cur bi cur bi nivîşkanî ve bi 
rê ve çûn, û çi encameke wan hebû, 
û tenê yek civîn jî nebû, ku PDKÎ 
têk dabe, belku gellek caran ji gellek 
tiştan derbez bûye û hewla razîki- 
rina rêkxirawên din daye, da ku filan 
rêkxiraw jî di civînê d ebeşdar be, lê 
kak Omer gellek bêînsafane, û bi ew 
perê bêînsafiya siyasî, dibêje, PDKî 
pawanxwaz e, û civîn paş xistine! 

Kak Omer em û û hûn jî dizanin ku 
ne wisa ye. 

Hekî em gellek jî paşve venegerin, 


PDKÎ di van çend salên dawiyê de, 
hewla vê yekê daye, ku heya ji desta 
tê, rêkxiraweke din bîne nava ba- 
zineya alîkariyan de, û gellek caran 
jî hewl daye, di pêxema razîkirina 
ên din, di civînan de beşdar bin. Lê 
serbarê hemû wana jî, rêkxirawên din 
wekî birêz Kak Omer, yan kesên din, 
li pêşberî ragehandinan de dest bi mu- 
zayidê dikin, di civînên daxistî de, bi 
awayekî din helwestê digrin, dixwa- 
zin ku hemû tawanan bixin stûyê Par- 
tiya Demokrata Pawanxwaz! Hekî 
hemû tawan û kêşe ên PDKÎ bin, û 
ew hizb pawanxwaz e, çima hûn xwe 
bi hizbeke bi vî rengî ve divestînin, 
û berjewendiyên gel paşve dihêlin? 

Ji îro û sibehiyê zûtir nine, hûn hizba 
azadbîr û vekirî, ku riha pawanxwa- 
ziyê di we de tune ye, û di pêxema 
berjewendiyên neteweyî de hûn her 
tiştî gorî dikin, bereyeke sertaserî ji 
hemû hizbên Kurdistana Rojhilat pêk 
bînin û xebata cidî li dijî dijmin bikin. 
Bila PDKÎ jî di pawanxwaziya xwe 
de bimîne, û ji civaka Kurdistanê dûr 
bikev eû îzole bibe! 

Di qada kiryarê de, yekgirtin û 
karê hevbeş pêk tê 

Pêkanîna bere wê demê renge hest bi 
pêwîstiya wê zêdetir xwe nîşan bide, 
ku her yek ji me ji wan rêkxirawên 
Kurdistana Rojhilat, ku xwe bi tiştek 
dizanin, di pêxema rizgariya xelkê, 
û berbirûbûna li hemberî dijmin de, 
hinek zêdetir me kiryar hebin, û me 
hemiyan dîtingeheke wekhev bo 
berjewendiya neteweyî û pênase bo 
dijminê hevpar hebe, wê demê emê 
hêvîdar bin, ku pêngavên piratîkê 
bêne hilgirtin. 

Hekî em dûr ji qada rasteqîne ya 
xebatê bin, û hevdu tawanbar bikin bi 
vê ku hêza borjewazî û hêza girêdayî 
bi Erebistanê û hêza ser bi filan cih 
û di pêxema berjewendiya filan cihî 
de ne, û kar û kiryarên hevdu em bi 
girêdayî bi aliyekî din ve bizanin, û 
ew karesatên ku bi ser me de tên, bi 
'destçêknT! bizanin, û yek ji me jêve 
be ku Komara Îslamî “rastiya heyî” 
ye, û yekî din ji me, Komara Îslmaî bi 
dijminê sereke yê Kurd bizane, û yekî 
din ji me, siyaseteke zelal di hem- 
ber de tunebe, em nikarin bereyeke 
hevbeş pêk bînin,. Ew sîvan (çetr) 
sîvaneke komker nabe, belku tev- 
lîheviyek dibe, ji hemû firkansan, ku 
hevdu pûç dikin, û xelk êdî nizane ku 
guhdariya çi bike. 

P olîtbîroya Partiya Demokrat a 
Kurdistana îranê derheq sal- 
vegera avakirina Komara Kurdistanê 
peyamek belav kir, ku deqa wê bi vî 
awayî ye: 


de bi zirara Kurd û Kurdistanê dawî 
pê hatine. Lê di sala 1946’an de, ji wê 
derfeta dîrokî û siyasî ku li deverê de 
hate pêş, rêberekî siyasî û jêhatî wekî 
Pêşewa Qazî Mihemed, ku rêbertiya 


Lewre em dikarin Komara Kurdistanê 
jî li doma vê xebata netewî di seran- 
serî Kurdistanê de bibînin. Lê av- 
abûna Komara Kurdistanê û ew hêma 
û sembolên ku li Komara Kurdistanê 
de ji dayîk bûne, tesîr û bandor li ser 
bîr û hizra netewî û xebatkarane ya 
şoreşvanên kurd li beşên din de kiriye 
û em dibînin ku pêşmerge, sirûd, ala, 
nav û hêmanên Komara Kurdistanê 
li beşên din de jî deng û reng vedane 
û niha jî weke hêmanên netewî tên 
mifah standin. Li parçeyên din ên 
Kurdistanê de jî li avakirina Komara 
Kurdistanê de xebatkarên kurd nexş û 
rola xwe hebûne û ji hemû parçeyên 
din ve xebatkar û şoreşvanên kurd 
derbasî Mehabadê bûne û li Komara 
Kurdistanê, avakirina wê û bicih- 
kirina wê û parastina wê de jî rol û 
karîgeriya xwe hebûne. 

Hevalên hêja! 

Piştî baskirin ji Komara Kurdistanê 
û ew derfet û fersendên dîrokî ên wî 
serdemî, niha em digihîjine vê xalê ku 
rewşa niha 
ya kurdan 
çawan e? 

Baldan û 
guhgirtin 
ji wane 
û şîretên 
Komara 
Kurdistanê, 
çi encamekê 
dide me? 

Niha ku şer 
û pevçûnên 
dijwar li de- 
vera Rojhi- 
lata Navîn di 
rojevê de ne û kurd li hemû parçeyan 
de berbirûyê derfet û gefan dibin, lê 
rewş çi ji me dixwaze? Em rêvîngên 
rêbaza Qazî Mihemed û hogirên 
Komara Kurdistanê dibe ku li vê rewş 
û kavdana aloz de xwe wek kurd 
bibînin. Dibe ku em ji berjewendî û 
metirsiyan re bi çavê netewî binêrin 
û bibin bi fakterek serbixwe ya kurdî, 
nekî kopal, dûajo û dardestê dewletan 
û hêzên dijî kurd. 

Erka girîng ya me niha berî her tiştî 
de, bihevrebûn û hevhelwestiya siyasî 
ya kurdî ye ku hemû beşên Kurdis- 
tanê piştevanê hevdu bin, piştre li 
hewla bidestxistina mafên neteweya 
xwe de bin û li alav û derfetên berd- 
est bi awayê hewce û durust ji bo 
dabînkirina berjewendiyên Kurdistanê 
mifahê bistînin. 

Piştre her parçeyek ji nîştiman bi xwe 
biryarderê çarenivîsa xwe be, helbet 
maytêkirin û destwerdana nebicî û 


bêdengî jî, derbên giran ji me dixe. 
Em weke Hizba Demokrat a Kurd- 
istana îranê ku avaker û şopînerên 
Komara Kurdistanê li Mehabadê ne, 
di pêxema mifahstandin ji derfetên 
dîrokî û afirandina derfetên şoreşvanî 
û xebatkarane, ew du sal in ku li 
Rasana Rojhilatê de rol dibînin û em 
dixwazin bi amadebûna pêşmergeyan 
li nava xelkê û beşdariya xelkê di 
şoreş û xebatê de, demsalek din ji xe- 
bata netewî- demokratîka a gelê kurd 
pêş bixînin û rê nedin ku faktera ser- 
eke ya kurd û kurdistanîbûnê, bikeve 
alî û li nav dîrokê de wunda bibe. 
Herweha hemahengiya siyasî ya 
hemû rêxistinên beşên din ên Kurd- 
istanê bi hewcehî û girîngiyek dîrokî 
dizanin daku em kurd, him li nava 
xwe de teba û bi îtifaq bin û him jî 
li hember dujminan de hevgirtî û 
yekkhelwest bin û nekarin me ji hev 
veqetînin û bi ser me biser bikevin. 

Li dawiyê de, em 71’mîn salvegera 


avakirina yekem Komara Kurdistanê 
ji hemû gelê kurd pîroz dikin, bi 
taybetî ji we xûşk û birayên hêja ên 
Bakûra Kurdistanê. 

Herweha pîrozbahiyê ji hemû emeg- 
darên Komar, pêşmerge û alaya 
Kurdistanê dikin. 

Silav ji ruha pake hemû şehîdên 
Kurdistanê ku bi fedakirina jiyana 
xwe, berevanî ji wan deskewtên 
binirx kirine. 

Yad û bîranîna Pêşewa û Komara 
Kurdistanê berz û pîroz be 
Bi hêviya bicîhatina armancên Ko- 
mara Kurdistanê li hemû parçeyên 
Kurdistanê de 


Polîtbîroya Partiya Demokrat a 
Kurdistana îranê 
20’ê Çileya Paşîn a 2017’an 
l’ê Rêbendana 1395 a Rojî 

Peyam ji bo 
bîranîna avakirina 
Komara Kurdis- 
tanê 

Heval û 

beşdarbûyên hêj a! 

Silav û rêz 
Komara Kurd- 
istanê bûyereke 
girîng ya siyasî 
ye ku li dîroka 
neteweya kurd 
de rolek berbiçav 
heye; li dîroka neteweyekê de ku 
bi sedan sal in tê çewsandin û pitir 
ji sedsalekê ye ku ji bo gihîştina bi 
azadî û mafên xwe di xebat û tekoşînê 
de ye û dixwaze weke neteweyekê 
hebûna xwe biselimîne. 

71 salan berî niha li 2’ê Rêbendanê 
de statû û kiyanek siyasî ji dayîk bû 
ku bûye hêma û sembol ji netew- 
eyek zulmlêkirî û çimisandî re û li 
ser bingeha wê sembol û pêgehê re, 
hebûna netewî a xwe da selimandin. 
Dujminên neteweya kurd îdea dikin 
ku kurd ne netewe ye, lê kurdan weke 
netewe û Kurdistanê jî weke kiyanek 
siyasî û cuxrafî, dane selimandin 
neteweyek in ku xwedî mafên mirovî 
û netewî ên xwe ne û bi avakirina 
Komarê weke desthilatek demokratîk, 
dan xuya kirin ku em ne wekî wan 
in û tevî hemû zulm û zordariyên ku 
sedan sal in ji hêla dîktator û xedarên 
serdest bi ser me de tên meşandin 
û tekoşîn kirine ku xwe li nav me 
de berhem bînin û li nav me de jî 
dîktatoran biafirînin, lê me kurdan 
tevî xebata xwe, tekoşîn ji bo azadiya 
mirovan jî kiriye û dikin jî, û em 
nimûneyên wan însanan in ku tevî 
zordariya li ser xwe, lê dîktatoran 
naafîrînin û desthilatek demokratîk li 
şeklê Komarî de jî ava dikin. 

Li qada mezin a Çarçiraya Mehabadê 
de, bi bîr û raman û destê mirovekî 
şoreşvan û rêberekî karîzmatîke 
dîroka Kurdistanê, anku Pêşewayê 
nemir Qazî Mihemed ve ew Komar 
hat ragihandin. 

Bi dehan carî li dîroka neteweya 
kurd de derfet û fersendên siyasî ên 
dîrokî hatine pêşberî me, lê tev de ji 
dest çûne yan jî bi metodek nedurust 
mifah jê hatiye standin ku li encam 


tevgerek siyasî dikir, statûyek siyasî 
ava kir, statûyek ku ji bo niha û 
pêşeroja vê neteweyê bûye bi belgeya 
selmandina neteweyekê û bûye bi 
cihê şanaziya nifşên duh, îro û yên 
sibe jî. 

Baskirin ji Komara Kurdistanê û Qazî 
Mihemed bi bêy baskirin ji Hizba De- 
mokrat a Kurdistana îranê, behseke 
kurt, nuqsan û nivîşkan e. Hizba 
Demokrat a Kurdistana îranê weke 
organîzasiyonek modem ku xelk û 
hêzên xebatkar li dewra hev de kom û 
birêxistin dike û li pêxema armancek 
hevbeş de bemame û pilanê jêre 
dadirêje û dike bi organîzasiyonek 
dahêner, û bêguman bi bêy hebûna 
partiyek weha, Komara Demokratîk 
a Kurdistanê ava nabe. Lewre ye ku 
dibêjin Komara Kurdistanê, Pêşewayê 
nemir û Hizba Demokrat a Kurdistana 
îranê sê rehend û biyavên tewawkarê 
yek diyardeya dîrokî ya siyasî ne, ne 
ji hev tên veqetandin û ne jî bi bêy tu 
yek ji wan, em dikarin basa wê dîrokê 
bikin. 

Herweha bîranîna Komara Kurdis- 
tanê bi bêy yadkirin ji rol û bandora 
Komara Kurdistanê li ser hizra netewî 
li parçeyên din ên Kurdistanê weke 
Kurdistana îraqê, Tirkiye û Sûriyê 
û bi bê îşarekirin bi rola şoreşvan û 
xebatkarên wan parçeyan li Komara 
Kurdistanê de jî basek nivîşkan dibe. 
Helbet avabûna Komara Kurdistanê 
li wan demên hesas de ji nişkîve û 
bêpêşîne ya dîrokî nebûye. 

Her wekî em dizanin dîroka xebata 
netewî li hemû beşên Kurdistanê de 
dîrokek dûr û dirêj û xwedî tekoşînek 
netewî ye û li her qonaxekê de par- 
çeyek ji Kurdistanê pêşengiya xebata 
netewî kiriye. 

Adem Gewerî: 




V. 


Guherîna sîstemê di berjewendiya tekrewî û dîktatoriyê de, ez bi dawî 


henaseya demokrasiya Tirkiyê dizanim 



M ^erheq rewşa Bakûra 
UKurdistanê û pêleke 
girtina hevserok û 
endamên HDP'ê û hewlên 
AKP'ê bo guherîna sîstema 
serokatiyê di Tirkiyê de, 
birêzAdem Gewerîpar- 
lemantarê HDP'ê bersiva 
çend pirsên rojnameya 
Kurdistanê dane, ku em 
bala we bo vê hevpeyvîn 
radikêşin. 

H: Selîm Zencîrî 

Pirs: Destpêkê kerem kin, bêjin ka 
rewşa Bakura Kurdistanê çawa ye? 

Bersiv: Piştî hilbijartina 7'ê Hezîranê 
di Tirkiyê de, HDP'ê wekî opozisyo- 
neke demokratîk serkevtin bi dest 
xist. Hevsengiyên di nava Tirkiyê de 
jî têk çûn, jiber ku hikûmeta yekalî ya 
AKP'ê jî têk çû, û rewşa çareseriya 
aştiyane ya pirsa Kurd jî têk çû, mix- 
abin ji wê demê ve heyanî niha siya 
şer û xwînrêtin û alozî û derbiderî û 
girtin û kuştinê, ji aliyê dewleta Tir- 
kiyê ve, bi ser Tirkiyê û Bakura Kurd- 
istanê berdewam e, û Kurd amade ye 
ku bona gihîştina bi mafên xwe, ji wê 
zêdetir bacê bide, û xweragir be. 

Mixabin tu kesî bawerî nedikir ku 
rewşa Tirkiyê jî wekî Sûriye û îran û 
îraqê lê bihê. Hemû kes hêvîdar bû 
ku bi guherînên demokratîk, yasa, 
aştî û demokrasî û mafê gelê Kurd jî 
misoger dibe, lê mixabin ew rewşa 
niha û ew bûyerên ku di Tirkiyê de rû 
didin, hemû ew deskevtên ku bi navê 
demokrasî û mafê mirovan ve bi dest 
hatibûn, ji nav bir, û dîsan Tirkiye bo 
dehan salî berî niha ve vegerand. 

Di encama wan şerê û pevçûnên vê 
dawiyê ên Kurdistanê, û herwisa 
hewla derbeyê, û piştre jî ragehandina 
rewşa awarte û derxistina yasayên dijî 
demokrasiyê, Tirkiye hatiye wêran 



kirin, û gellek kes hatin girtin û derki- 
rin, û gellek kes li ser kar vêde dane, 
û gellek kes neçar kirine ku welat bi 
cih bihêlin û .. .hwd. Lê dawî derbe li 
demokrasiya Tirkiyê, di van çend ro- 
jên borî de, di meclisa Tirkiyê de hate 
lêdan, ku biryar hate dayîn ku sîstema 
welat ji berjewendiya demokrasiyê ve 
bêhê giherîn bo sîstema tekrewî, dîk- 
tatoriyet û totalîtariyetê. Ez vê yekê 
wekî nefesa dawiyê ya demokrasiyê 
dizanim. Ew hewla dewletê bona vê 
bû, da ku kes nekare bas ji demokrasî 
û siyaset û dijberiyê di Tirkiyê de 
bike, û mixabin renge ji niha şûnda 
rewşa Tirkiyê ber bi tundûtîjî û şer û 
teqîn û aloziya zêdetir ve here. 


Bersiv: Niha di Tirkiyê de rewş bo guherîna destûrê ne 
baş e, jiber ku piştî derbeya leşkerî dewlet hemû hewlên 
xwe bo sînordarkirina azadî û maf û buhayên mirovî 
xistiye ger, û li gora vê rewşê em nikarin di nava gel û 
raya giştî de, munaqişeya wan yasa û destûran bikin, û bi 
başî binirxînin. Lewra hekî referandom jî li ser bihê ki- 
rin, li ser bingeheke demokratîk nîne, jiber ku gel nikare 
bi awayekî azad boçûna xwe li ser bêje, jiber ku medya 
hatiye çewsandin, gellek aliyên medenî hatine bêdengkirin, û gellek ji rêkxi- 
rawên medenî hatine daxistin, û akademîsyen hatine girtin û li ser kar hatine 
avêtin, zext li ser siyasiyan hatiye çêkirin, gellek ji wan hatine destbiserkirin, û... 
hwd. Di rewşeke weha de AKP dixwaze bi tirs û xofê, vê sîstemê bi ser xelkê de 
ferz bike. Gel jî neçar e ku bêdeng be, yan jî bi tirs ve, vê yasayê li ser sindûqan 
erê bike, û AKP bigîje armancên xwe. 


Pirs: Niha basa hilbijartina pêşwext heye, hûn wekî HDP çawa lê dinihêrin, 
û gelo îmkana wê heye? 


Bersiv: Belê rast e. Em wekî HDP’ê bi çavê pirensîpê ve li vê meselê dinêrin. 
Baweriyeke kûr me bi deng û îradeya xelkê heye, û em dikarin her demekê xwe 
bixin ber lêpirsîn û vijdana gel. Lê CHP û MHP û AKP vê pirsê wekî gefxwarin 
û kartê di hemberî yektir de bi kar tînin, û ji aliyekî din ve, xelkê çavtirsandî 
dikin, û ji aliyekî din ve jî berjewendiyên xwe pê dabîn dikin, û diparêzin, 
nexwe tu yekî ji wan, di vê derheqê de niyetpak nabînim. 


de ye ku heya niha bi navê kemalîzmê ve bi dest xistine, 
ew li dijî guherîna sîstemê nînin, belkû ew li dijî deskev- 
tên AKP û Erdoxan in. Niha serbarê muxalifeta me û 
CHP jî, AKP wan guherînkariyan di meclisê de pesend 
dike, û piştre dixin ber raya giştî bo dengdanê. Di vir de 
tenê gel dikare pêşiyê bigre û bêjê “Na”. 

Pirs: Gelo te jêve ye ku tevî wan hemû nerazîbûnan, 
ew sîstem û destûr di referandomê de deng bîne? 


Pirs: Helwesta we wekî HDP 
derheq wan guhertinên yasayî ên 
destûrê di parlementoya Tirkiyê de 
çiye? 

Bersiv: Em wekî HDP çi di par- 
lementoyê, û çi jî li derveyî par- 
lemntoyê de jî, li dijî wan guherînên 
destêrê ne, ku AKP bi alîkariya 
MHP'ê dike, û bi baweriya me jî, 
ew nedemokratîk in, û dibe sedema 
jinavçûna demokrasiya Tirkiyê, û ne 
mumkin e, ku kêşeya Kurd û kêmani- 
yên neteweyî bi awayekî aştiyane 
were çareserkirin. Dijberiya CHP tenê 
di pêxema parastina wan deskevtan 


Bi baweriya min rastî tiştek din e, û rewşa niha ya Tirkiyê di warê siyasî û 
aborî û civakî de şiyana vê yekê nine, ku bikare hilbijartina pêşwext bi rê ve 
bibe, lewra ez hewlên wan wekî çewtekarî dibînim. Lê ew destûra ku niha AKP 
dixwaze bi zorî bisepîne, li hekî di referandomê de deng nehîne, Erdoxan bo 
zêdekirina rêjeya parlemantarên xwe, di pêxema gihîştina bi xewnên xwe de, 
hetmen wê hilbijartina pêşwext bîne rojevê. 

Pirs: Gelo hûn dikarin amareke rast û dirust, li ser girtiyên HDP’ê bidin 
me? 

Bersiv: Niha 11 parlemantarên me hatine girtin, û 3 jî li derve ne, ku hukmê 
girtina wan heye, û herwisa 10 parlemantarên din jî hatibûn girtin ku piştre hatin 
berdan. Bo zanyariya we , li dijî 55 parlemantarên HDP doz hatiye vekirin, ku 
ez jî yek ji wan im. Herwisa zêdetir ji 60 serokên şaredariyên me hatine girtin, bi 
awayekî giştî heya niha 4 hezar û 700 kes ji siyasetvan û hevserok û parlemantar 
û serokên şaredariyan û nûnerên me hatine girtin û di girtîgehê de ne, û çavsori- 
yên li ser me û endamên me jî berdewam dikin... Dom heye 


Duma R:3 

Derdê ser hemû derdan re jî, xwe 
meztirzanîn ji rêkxiraw û hizb û xelk 
û gel e, û encama wê jî veqetiyan û 
înşiabatên zêde ne. 


me, berî hewldana bo pêkanîna 
bereyê, pêk tê ji vê ku yekem: Em 
hewl bidin ku kêmasiyên li hev cud- 
abûnan kêm bikin, bi ser hev xistina 
rêza partiyan, em hêviya pêkvebûnê 
vegerînin bo gel, û piştre em hewl 
bidin, ku di qada piratîkê de, xebata 
xelkê li dijî dijminê sereke bigurrtir ji 


caran bikin. 

Qadeke berfireh ya xebat û tekoşînê 
li pêşberî me ye, û rewş jî gellek 
guherî ye, û pêwîstî û hewcehî, 
gellek guhertin bi ser de hatine. Di vê 
qonaxa nû de, ne cihê pawanxwazan 
dibe, û ne jî cihê zêde axavtinên bê 


kiryar. 

Dem, dema kiryarê ye, û pêşeroja me 
di destên me bixwe de ye. 

09.11.1395 



min jêve ye ku du qonaxên pêşberî 

Doktrîna Berpirsyariya Parastinê di Pratîkê de 

Beşa 2 



Sabir Ebdullahîzad 

Destpêk 

Her wekî ku di beşa yekem de hate 
amaje pê kirin, parastina hemwelati- 
yên her dewletekê li gor hiqûqa 
navnetewî erkê heman dewletê ye 
û dema ku nikare an jî hezeweriya 
cîbicîkirina vê berpirsiyarê nebe, ev 
berpirsiyarî dikeve ser şanê civaka 
navnetewî. Doktrîna ku li ser vê esasê 
hatiye dariştin jî, “Doktrîna Ber- 
pirsyariya Parastinê” ye. Ev doktrînê 
di heyama bîst salên dawî de cihê 
xwe di nav belgeyên hiqûqî de vekir û 
weke bingeha rêjeyeke zor ji biryarên 
Civata Giştî ya Netewên Yekbûyî û 
Konseya Ewlehiya Neteweyên Yek- 
bûyî hate bikar anîn. 

Ev doktrîn, ku li şûna doktrîna “Dest- 
werdana Mirovî” rûniştiye, tenê li 
doza Lîbyayê de weke bingeha dest- 
werdanê hate cîbicîkirin. Di vê beşa 
gotarê de, dê li ser “Bihara Erebî”, 
serhildana gelê Lîbyayê li hemberî 
rejîma Qeddafî û şert û mercên ku 
bûne sebebê cîbicîkirina doktrîna Ber- 
pirsyariya parastinê bêne şirove kirin. 
Her wiha dê ev doz li gor hêmanên 
berpisiyariya parastinê û encamên vê 
û rewşa îroyîn ya welatê Lîbyayê bê 
lêkolîn kirin. 

Kilîla Peyvan: Doktrîna Berpirsyariya 
Parastinê, Lîbya, Konseya Bwlehiyê, 
Bihara Erebî, Mafên Mirovan 

Bihara Erebî û Serhildana Gelê 
Lîbyayê 

Bihara Erebê tê wateya koma bûy- 
erên ku li Rojhilata Navîn û Bakûrê 
Afrîqayê rû dan û bû sebebê alûgorên 
bingehîn yên siyasî, aborî, civakî û 
hwd li welatên vê dewerê. Ev bûyer 
sala 2010’ê û paş xwe şewitandina 
laweke sebzefiroş li Tûnisê dest pê 
bû û di bin bandora serhildana gelê 
Tûnisê de, agirê rexne û serhildana 
gelan, demanên piraniya welatê ereb 
girt. Yek ji wan welatan jî Lîbû bû. 

Li vî welatî “Muammer Qeddafî” 
di encama derbeya sala 1969’ê de 
desthilat girtibû dest û bi her awayî 
li dijê neyarên xwe disekinî. Di rastî 
de jî koka krîza Lîbyayê, miamileya 


nemirovane ya rejîmê, darvekirinên 
neyasayî, cudakarîya di navbera 
eşîrên welat yên di desthilatê de û yên 
bê desthilat, gendeliya di pergala re- 
jîmê de û bitaybet dîktatoriya bêsinor 
ya şexsê Qeddafî bû. 

Desteserkirina çalakvaneke mafên 
mirovan bi navê “Fethî Trîl” di 15’ê 
reşemeya sala 2011 ’ê de bû sebeb ku 
li bajarê “Binqazî” serhildan dest pê 
bibin û gel di dijî rejîmê rabe ser pi- 
yan. Çend roj şûnde, alozî li piraniya 
bajarên welat û bitaybet “Trablûs” 
paytextê Lîbyayê jî belav bû û weke 
şerê navxweyî hate pênase kirin û di 
heman demê de jî, welatên biyanî bi 
biryareke watedar welatiyên xwe li 
Lîbyayê derxistin. Ev kiryar hate vê 
wateyê ku desthilatê tu hêz an jî heza 
parastina gelê xwe û biyaniya nemaye 
û bi tu awayekê nikare ewlehiya wan 
dabîn bike. 

Binpêkirina Mafên Mirovn Ji Aliyê 
Rejîma Qeddafî Ve 

Ancama destpêkê ya serhildana gelê 
Lîbiyayê serkeftinên berçav bûn. 
Piraniya bajarên rojhilata welet ketin 
destê dijberiyê û bi temamî hatin kon- 
torol kirin. Lê rejîmê ev rewş û vîna 
gelê xwe tu car qebûl nekir. Qeddfî 
li ser desthilatê ma û bi awayeke 
rasterast gef ji gel xwar. Mixabin 
gefxwarina vî di çarçûveya gotinan de 
sinordar nema û bi bikaranîna hemî 
hêza xwe ya leşkerî û gişt alavên şer 
bersiva gel da. 

Hin taybetmendiyên awayê muame- 
ley rejîmê bi gelê vî welatî hebû ku 
dibûn sebebê ciyawaziya serhildana li 
Lîbyayê. Ya yekem ev bû ku rejîmê bi 
tu awayî di şer de, di navbera dijberên 
cekdar û sîvîlan ciyawazî neparast. 

Ya duyem ev bû ku rêz ji prensîbên 
“Hiqûqa Mirovhezane” an jî bi wat- 
eyeke din, “Hiqûqa Şer” negirt û bi 
her awayî gel kire amanc. Ya sêyem 
jî bikaranîna caş û kirêgirtiyên biyanî 
bû ku bi awayeke nemirovane sivîl 
îşkence dikirin û dikuştin. 

Di vê rewşê de jî pianiya hiqûqnasên 
navnetewî di gotarên xwe de kiriza li 
lîbiyaye weke şerê navxweyî şirove 
kirin. Li gor hiqûqa navneteweyî, 
bikaranîna têgeha “şerê navxwe” 
dikare bandorên hiqûqî yên xurt li 
ser qeyranekê hebe. Ji ber vê çendê 
jî pêwîste berê ku bas ji raguhastina 
berpirsyariyê bê kirin ev têgeh zelal 
bibe. Li gor rêzik û prensîbên hiqûqa 
navneteweyî şerê navxwe tê vê 



wateye 
ku du 
aliyên 
nakoki- 
yê ji bo 
gihiştin 
bi 

armancên xwe bi awayeke eşkere û 
sîstimatîk hêza leşkerî bikar bînin. 
Heya ku ev tişt neqewime jî têgeha 
“serhildan” an jî “şoreş”ê bingeh tê 
girtin. 

Li Lîbyayê dema ku rejîmê dest bi 
serkutkirina gel kir, komên cekdar 
yên dijber hatin awakirin û di encamê 
de semavê kirêzê jî hate guhertin. 
Bandora herî girîng ya vê guherînê 
jî ev bû ku kiryarên nemirovane yên 
desthilatê pênaseya suçên navnetewî 
girt. Dema ku ev semav hat guhertin, 
rê ji ber vê çendê xweş bû ku kiryarên 
her du aliyên nakokiyê weke “Sûca 
Şer”(binpêkirina rêzikên hiqûqa şer), 
“Sûca Li Dijî Mirovahiyê”(kiryarên 
ku rûmeta mirovî binpê dikin), 
“Komkujî” û “Tunekirina Nijadî” bên 
pênase kirin. 

Hevdengiya Civaka Navneteweyî û 
Destwedana Li Lîbyayê 

Rewşa xirab ya mirovî li Lîbiyê û 
sûçên rejîmê bûn sedemê vê çendê 
ku rê ji ber destwerdana civaka 
navnetewî bê vekirin. Desthilatê di 
heyama şerê navxwe de îspat kir 
ku tu baweriya vê bi nirxên mirovî, 
Hiqûqa Navnetewî ya Mafên Mirovan 
û bi taybet rêzikên Hiqûqa Şer nîne. 
Tawanên nemirovane yên li dijî gel 
ku ji aliyê rejîmê û kirêgirtiyên vê 
pêk dihatin, ji aliyê saziyên mafên 
mirovan û çavdêrên navnetewî ve 
weke sûcên şer û sûçên li dijî miro- 
vahiyê hatin binav kirin. Lê ya herî 
balkêş ev bû ku Qeddafî bê baweriya 
xwe bi doktrîna berpirsiyariya para- 
stinê bi awayeke rasterast (di axiftina 
ku bi navê “ Axiftina bê dilovanî” 
navdar bû) îlan kir. Qeddafî ragihand 
ku dixeaze komkujiyeke girseyî pêk 
bîne û daxwaz ji alîgirên xwe kir ku 
li hemberî dijberên rejîmê bê deng 
nemînin. Ev bûyer jî nîşaneya rawes- 
tana rejîmê li hember gelê Lîbyayê û 
kilîla raguhastina berpirsiyariya para- 
stina gelê vî welatî bo ser şanê civaka 
navneteweyî bû. 

Ji bo pêşîlêgirtina ji xirabtir 
bûna rewşê û cîbicîkirina hêmana 
yekem ya doktorîna Berpirsiyariya 
parastinê, yanî “Berpirsyariya 
Pêşîlêgirtinê”, li asta navnetewî û 


herêmî de hin kiryarên bi nirx hatin 
kirin. weke mînak “Rêxistina Efûyê 
ya Navneteweyî” û “Rawêjkarê 
Sekreterê Giştî(yê rêxistina netewên 
Yekbûyî) yê Taybet bi Rêlibergirtina 
Komkujiyê” rojane rewşa Lîbyayê 
dişopandin û hişyarî didan rejîmê. 
Helbet mixanin ji bo doza Lîbyayê ev 
hêman bi temamî nehat cîbicî kirin. 

Di vê rewşê de jî Konseya Ewlehiyê 
weke berpirsê sereke yê parastina aştî 
û ewlehiya navnetewî, di çarçoveya 
hêmana “Berpirsyariya Destwerdanê” 
de, bi du biryarên hejmar 1970’ê û 
1973’ê bersiva rejîma Qeddafî da. Li 
ser esasê van du biryaran jî hevdengi- 
yek navneteweyî ji do parastine gelê 
Lîbyayê çêbû. Di her du biryaran 
de rewşa vî weletî weke gefa li ser 
ewlehiya navnetewî hane şirove kirin. 
Di 19’ê adara sala 201 l’ê, îtîlafa 
navneteweyî bi rêberiyê DYAji bo ji 
nav birina rejîmê dest bi operasiyonan 
kir û roja 31 ’ê cotmeha heman salê jî 
bi dawî hat. Di encama wan operasi- 
yonan de rejîm têk çû û şexsê Qeddafî 
jî hat kuştin. 

Bidawîbûna operasiyonên li dijî 
desthilata Qeddafî nehat vê wateyê ku 
erkê civaka navnetewî bi dawî hatiye. 
Ji ber ku hêş pêwîst bû hêmana 
sêyen yanî hêmana “Berpirsyariya 
Jinûveavakirinê” bê cîbicîkirin. Ji ber 
ku welatê dibe armanca destwerdanê 
tûşî zirar û xisarên mezin dibe û bê 
hevkariya navneteweyî nikare xwe 
ji ser piyan bigre, pêwîst bû ku ev 
hêman jî bi awayeke tam û teman 
cîbicî bibe. Konseya Ewlehiyê bi ji 
ber çav girtina vê hêmanê du biryarên 
girîn(Biryara hejmar 2009 û 2016) 
pejirandin. Lê mixabin kêmasiyên ci- 
vaka nawnetewî di derbarê bi encam 
gihandina vê hamanê bûye sebeb ku 
heya îro jî welatê Lîbyayê seqamgirî 
û aramîye bi xwe nebîne. Hêş jî li her 
aliyê welat dengê şer û nakokiyên 
eşîran û komên çekdar tê bihîstin. 
Avabûna komên ku bi navê DAIŞ’ê 
şer dikin di wan çend salên dawî de 
jî bûye sedemê xirabtir bûna rewşa 
li welat. Di beşa bê de dê bi hurgilî 
rastiya rewşa gelê kurd bê lêkolîn ki- 
rin û dê ev pirse bê nirxandin ku gelo 
ev doktrîn dikare di şert u mercên 
hestiyar de pirsgirêka kurdan çare ser 
bike an ne. 

Malikî: “Kurd serxwebûnê 
naxwaze”. 



Tariq Elhaşimî: “Malikî 
di sala 2003'an de, daxwaz 
ji Barzanî û Talibanî kir ku 
alîkariya wî bikin bo ter- 
orkirina firokevan û efserên 


Be'isî, lê wan ret kir”. 



Lîndzî Giraham: “Amerîka 
dibe li rex xelkê îranê li dijî 
axûndan be”. 



Netanyaho: “Tramp rast 
dibêje. Ezê jî şûreyeke 
billind li ser sînorê başûra 
Îsra'îlê bikêşim. Serkevtina 
mezin, hizra mezin”. 


[ Deftera Siyasî ya PDKÎ derheq hukmê îdamê û girtina dirêjheyam ya 
I hevwelatiyên Kurd daxuyaniyek weşand 


D eftera Siyasî ya PDKÎ derheq 
hukmên nerewa ên girtiyên 
navçeya Şinoyê daxuyaniyek bvelav 
kir, ku deqa vê daxuaniyê bi vî awayî 

ye: 

Daxuyaniya Deftera Siyasî ya PDKÎ 
Derheq hukmê îdamê û girtina 
dirêjheyam ya hevwelatiyên Kurd 

Hevwelatiyên rêzdar! 

Civatên xweragir ên xelkê Kurdis- 
tanê! 

Rêkxirawên berevankar ê mafê miro- 
van! 

Rejîma îranê di doma serkutkirina 
xortên Kurd de, di wan dawiyane de, 
û piştî berfirehbûna xebata Kurd li dijî 
siyaseta ferq û cudahîdanîn û binpêki- 
rina mafên wan, girtina azadîxwazên 
Kurd zêdetir û çirrtir kiriye. Her di 
berdewamiya vê pêvajoyê de, di rojên 
borî de, hejmarek ji xortên Kurd di 
navçeyên cur bi cur ên Kurdistanê de, 
bi hêceta pêwendiya wan bi partiyeke 


Kurdî ya dijberî rejîmê bi bêy vê 
ku tu belgeyek bo vê reftara xwe ya 
nerewa di ber dest de hebin, hatine 
girtin, û heya niha di navçeya şinoyê 
de, hukmê zalimane ê bidarvekirinê 
û girtina dirêjheyam heya 25 salên 
din bi ser girtiyan de sepandiye, û bi 
nasînekê ku me li ser naveroka dijî 
mirovî a rejîma îranê heye, dûr nine 
ku hukmên bi vî rengî ên zalimane bi 
ser girtiyên din de jî, bisepîne, bona 
vê ku xelkê Kurdistanê çavtirsandî 
bike, û pêşiya her cure nerazîbûnekê 
di hemberî reftara dijîgelî ya rejîmê û 
dezgehên wê ên xedar de bigre. 

PDKÎ tevî mehkûmkirina vê şêwe ref- 
tara dijî mirovî ya xwe, li dijî azadîx- 
wazên Kurd, daxwazê li civatên xelkê 
Kurdistanê dike, ku li dijî vê reftara 
zalimane ya rejîmê, dijkiryara pêwîst 
ji xwe nîşan bidin, û dengê xwe yê 
nerazîbûnê bilind bikin. 

Rohn û eşkere ye, ku bêdengî di hem- 


berî wan 
kiryarên 
rejîmê, 
berde- 
wamiya vê 
pêvajoyê 
li pey xwe 
tîne, û 
destê rejîmê 
û dem û dezgehên wê ên serkutkar 
vekirîtir dike. Di heman demê de, 
daxwazê ji rêkxirawên berevankar ên 
mafê mirovan, û kom û komeleyên 
mirovdost dike, ku dengê rexne û 
nerazîbûna xwe di hemberî siyaseta 
serkutkirin û hukmê nerewa ê rejîma 
Komara Îslamî li dijî xelkê Kurd bil- 
ind bikin, û ji her riyekî ve ku îmkana 
wê hebe, zextê bixin ser rejîma îranê, 
da ku dawiyê bi reftarên zalimane yên 
rejîma îranê li dijî xortên neteweya 
Kurd de bînin. 

PDKÎ 

Deftera Siyasî 
28.01.2017 



Gundiyên Hewşarê li dijî pirojeyeke Spaha Pasdaran sekinîn 

B eşek ji xelkê gundên “Serçomî Cexetû” li navçeya Hewşar a ser bi parêzgeha 
Urmiyê li dijî kirêgirtiyên rejîmê rabûna ser xwe, û ew neçar bi paşvekêşanê 
kirin. 

Li gora nûçeya ku gihaye malpera “Kurdistanmedia”yê, roja Duşemiyê, ll'ê Rêben- 
danê, beşek ji akinciyên çend gundên navçeya Hewşarê, di lome û gazindeya bi 
cîbicîkirina pirojeyeke Spaha Pasdaran ku pêk tê ji guherîna rêreva ava çemê Cexetû 
bi qazancê gundên Azerînişîn, û bi zirara Kurdên vê navçê, rabûna ser piyan, û ew kesane neçar kirin, ku cihê pirojê bi cih 
bihêlin. 

Li gora vê nûçeyê, xelkê pêşiya wê tirombêla rejîmê girtin, û îzin nedan ku dest bi karên xwe bikin, piştî ewê ku endamên 
Spaha Pasdaran xwestin ku hebûna xwe bisepînin, xelk li dijî wan rabûn, û ew neçar kirin, ku vî cihî, bi cih bihêlin. Nûçegi- 
hanê Kurdistanmedia, di vê derheqê de ragehand ku di encama vê pevçûnê de, çendîn kes ji dagîrkeran birîndar bûn, û di 
dema revînê de, gef li xelkê xwarin, ku wê tola xwe hilînin, û wê gilînameyê li dijî wan tomar bikin. Li gora vî nûçeyî, 
heyamek e ku Spaha Pasdaran a terorîst, hewla dagîrkirina milk û malê giştî, û pêkanîna tevdanîkariyan, di navbera Kurd û 
Azeriyên navçeya Hewşarê de dide. 

Nûçegihanê Kurdistanmedia di vê derbarê de ragehand ku: rejîmê hewl daye, bi valakirina keviran û çêkirina şûreya bi 
keviran, yan jî bi hêceta derxistina xîzê di nava vî çemî de, rêreva avê bo aliyê gundên Qela Kon, Axcelî, Keşawerz, û 
Qerequyinliyê biguhere ku akinciyên wê Azerî ne. Ew gundên Kurdakincî ku di encama vê pirojeyê de xisarê dibînin pêk 



Amerîkayê seba ceribandina mûşekî ya îranê daxwza civîna bilez ya Şêvra Ewlekariyê kir 


^iştî ceribandina mûşeka Balistîk ji aliyê rejîma îranê û daxwaza balyozê Îsra’îlê di “NY” de bona nîşandana 
bertekên hewce di vê derheqê de, Amerîkayê daxwaza pêkanîna bilez a civîna Şêvra Ewlekariyê kir. 


Nûneratiya Amerîkayê di “NY” de ragehandiye ku, seba vê ceribandinê îro Sêşemî 31’ê Çileya Paşîna 2017’an, civîn wê 
were lidarxistin. Berdevkê Koşka Serkomariya Amerîkayê ragehand ku, em haydar in ku îranê ev ceribandin encam daye û 
em niha lêkolînên hûr liser bûyerê dikin. 


Nawenda nûçegihaniya “Fox news”ê jî, ji ziman rayedarekî Amerîkayê ku nexwest navê xwe eşkere bike ragehand ku, 
îranê roja Yekşemiyê mûşekek Balistîk ceribandiye û biryamameya Şêvra Ewlekariyê ya “NY” binpê kiriye. Amerîkayê 
ragehandiye ku, mûşeka ceribandî ji curê navqedbirr e û di 360 mayliya cihê avêtina xwe de, wate derdora bajarê Simnanê, 
teqiyaye. Li gorî biryamameya 1929 a Şêvra Ewlekariyê ya “NY”, rejîma îranê mafê vê yekê nike mûşekên Balistîk ên ku 
şiyana hilgirtina kolaweya etomî hene, biceribîne. 

J iyana pêşmergatiyê, gellek êş û zehmetiyên xwe hene, û ji xwe mezinahiya navê 
pêşmerge û hezkirina ji pêşmerge ji wê tê, ku ew kesekî cudatir e ji kesên din, 
lewra ew hezkirin jê re çêdibe. Lewra yên ku vê riyê ji xwe re hildibjêrin û dev ji 
xweşiyên jiyanê berdidin, navê wan diçe nava rûpelên zêrîn ên dîrokê de, û ew dibe 
kesekî ebedî, û şehîdbûn jî ne tenê nikare navê wî/ê ji bîr bibe, belkû tenê bi ceste 
namîne, lê ew kes, nave wî/ê bo heta-heta dimîne. 

Di vê navberê de, ew kes hekî ji regeza jin be, çend qat zêdetir tê hezkirin, jiber ku 
zehmetiyên şoreşê li ser milên wê çend qat zêdetir ji regeza mêran giraniyê dike. 

Belê di dîroka çend sal xebat û tekoşîna PDKÎ de, kêm nînin ew keç û jinên fîdakar û 
leheng ku çeka pîroz ya pêşmergatiyê hilgirtine, û mil bi milên mêran di destanrêsi- 
yan de beşdar bûne, û ji gel û welatê xwe re serkevtinên mezin tomar kirine. 

Belê yek ji wan jinên şoreşger, jinek e bi navê Ferîde Husênzade, ku xweşiyên jiyanê 
bi cih hêlane, û bi salan wekî teşkîlata nepenî karê rêkxistinî kiriye, û li ser vî karê 
pîroz û bizehmet ketiye girtîgehê de jî. Piştre jî rû li derveyî welat kiriye, da ku li 
wir jî bi zarokên xwe re xizmeta gel û nîştiman bike. 

Ferîde Husênzade, bi vî rengî di hevpeyvîna bi rojnameya Agirî re xwe dide na- 
sandin: “Ez Ferîde Husênzade, keça Xefûr di sala 1337'an a Rojî li bajarê Seqizê ji 
dayîk bûme. Di sala 1359'an a Rojî de, dema ku birayê min ê pêşmerge Mihemed 
Husênzade li Bokanê bû, min pêwendî bi PDKÎ ve girt, û karê min ê teşkîlatî dest 
pê kir. Min di sala 1352'an de jiyana hevbeş pêk anî. Berhema wê jî, pênc kur û 
keçek in. Kurê min ê mezin bi qezaya trafîkê jiyana xwe ji dest da. Navên keça min 
çinûr e, û kurên min jî navên wan ew in: Ehwen, Hêmin, Omîd, Aso”. 

Ferîde Husênzade derheq eleqedariya xwe bi PDKÎ re weha dibêje: “Birayê min 
yê şehîd, daxwaz ji min kir ku hekî ez şehîd bûm, û Kurdistan rizgar nebû, bi 
destên xwe, du zarokên xwe bo domandina xebata pêşmergatiyê tevlî nava refên 
pêşmergeyên PDKÎ bike, min jî li ser daxwaza birayê xwe, du zarokên xwe, bi 
navên Çinûr û Hêmin, radestî PDKÎ kirin. Piştî salekê mana min di girtîgehê de, ez 
û kurê xwe yê mezin jî, di dawiya sala 1379'an de, em tevlî nava refên PDKÎ bûn, 
û me çeka pêşmergatiyê hilgirt. Dûrbûna min ji her du zarokên min, Omîd û Aso di 
pêxema PDKÎ de bû”. 

Ferîde Husênzade ew jina xebatkar bi vî rengî peyamê ji jinên Rojhilata Kurdistanê 



re dişîne: 


“Peyama min rû li jinên Kurd ew e ku, dibêjim ey keç û jin û dayîkên Kurd ên 
kolneder, dijminşikên bên, û zarokan bi başî perwerde bikin, û wan hîn bikin ku 
ji nîştiman û xaka xwe hez bikin, û wê yekê digel tu xweşiyeke din, neguherin, 
wekî polayê bin, xweragir bin,heya rizgariya Kurdistanê ji destê dijminê gelê 
me”. 

3 kolberên Kurd di navçeya Serdeştê de ketine bin reniyê de 


B i sebeba barîna befir û ser- 
maya zêde, û herifîna reniyê li 
bajarê Serdeştê, 3 kolber di gundê 
“Bêvrana serê” a ser bi vî bajarê 
bûne qurbanî. 

Li gor nûçeyên ku gihîştine Ajansa 
“Kurdpa”yê; êvara roja Şemiyê 
9'ê Rêbendanê, 12 kolberên bajarê 
Serdeştê di bin herifîna reniyê de 
man. 

3 kes ji wan kolberan ku jiyana xwe 
ji dest dane, nasnameya wan bi vî 
rengî ye: “Diyar Mihemednêjad kurê 
Hemze, temen 18 sal, û Şêrzad 

Ebdullahî temen 27 salî kurê Omer, û 


Hîwa Îbrahîmîniya kurê Ebdulla 
temen 22 salî.” 

Yek ji birîndarên vê rûdwê, bi navê 
“Rizgar Elîzade” xelkê gudê Bêvrana 
xwarê, di vê rûdawê de lingê wî 
şikestiye. 

Li gor nûçeya vê serçavê, ev kolberên 
birîndar, bona dermankirinê rakirine 
nexweşxaneya navendî ya bajarê 
Serdeştê. 

Ev kolberane bi alîkariya xelkê 
xwecihî û çiyageran, û xelkê bajarê 
Serdeştê hatine rizgarkirin. 

Barîna berfra zêde di demsala 
zivistanê de, metirsiyeke din e ku 
jiyana kolber û kasibkarên Kurd 


digire. 

Rewşa nebaş ya 
aborî, nedamez- 
randina hem- 
welatiyên Kurd di 
navend û îdareyên 
dewletê de, bûye 
sebeba vê yekê 
ku hemwelatî bo 
dabînkirina bijîwa 
jiyana xwe, dest 
bi karê metirsîdar 



ango kolberiyê 
bikin, û rojane 
em şahidê kuştin 
û birîndarbûyîna 

kolberan di navçeyên li ser sînoran û bajarên herêma Kurdistanê de dibin. 


Du çiyagerên Kurd bi sedema herifîna reniyê canê xwe ji dest dan 


B i sedema pêleke befrbarînê 
li Kurdistana Rojhilat, du 
çiyagerên Kurd li bilindahiyên 
u Qolqole” ya ser bi bajarê Seqizê 
canê xwe ji dest dan. 

Li gorî nûçeya gehiştiye Ajansa 
Nûçegihaniya Kurdpa yê, Roja înê 
berwarê 27’ê Çileya Paşîn a 2017’an, 
demjimêr 2 yê piştî nivro, Çar 
çiyagerrên Kurd ku bona serketina 
biser çiyayê Qolqoleya bajarê Seqizê 
çûbûn, ketin bin Reniyê de û mixabin 


2 ji wan canê xwe jidest dan. 

Nûçegihanê Kurdpa yê li Bokanê 
ragehand ku, “Hejîr Qadriyan” û 
“Mihyedîn Selîmî” ew du çiyagerrên 

xelkê bajarê Bokanê ne ku bi sedema 
Reniyê canê xwe jidest dane û termê 
wan bo sardxaneya “Selahedîn” li 
bajar Banê hatine veguhaztin. 



Eva di demekî de ye ku pêlekî Nawenda Nûçegihaniya Fers’ê, rêya pitir ji 200 gundên Kurdistanê li parêzgeha 

befirbarînê Kurdistana Rojhilat Sine hatiye daxistin ku, yek ji wan rêya Kamyaran Sewlawa ye. 

girtiye pêşiya xwe, û li gorî nûçeyên 

Çand 


Kurtefîlma Sînemakarekî Kurd du serkevtinên cîhanî bi dest 

xistin 


K urtefîlma “Lanke” ya huner- 
mendê sînemakar ê Kurd 
“Zanyar Lotfî” ku roja 20 heya 22’ê 
Çileya Paşîn çû ser ekranê, 2 serkev- 
tinên mezin bi dest xistin. 


Berhema sînemakarê Kurd yê xelkê 
bajarê Sine, Zanyar Lotfî ku kurte- 
fîlmek e bi navê “Lanke” (Landik), 
lewha rêzgirtinê ya pêncemîn fistîvala 
navnetewî ya Fîlmê, ku li “Montana” 
ya welatê Amerîkayê hate lidarxistin, 
bidest xist. 

Eva di demekî de ye ku kurtefîlma 
“Lanke”, hevdem bo qonaxa dawiyê 
ya 37’mîn gerra fîlma Kurt a welatê 
Firansayê jî hate hilbijartin, û ket nava 
lîsteya dawiyê ya berbijêrên xelata 
navnetewî a vê fistîvalê. 



Kurtefîlma “Lanke” bas ji hewlên 
zarokekî dike ku, naxwaze zarokeke 
din ku di landikê de raza ye, ji xewê 
hişyar be. 


Di vê Kurtefîlmê de Romîna Lotfî û 
Şerîf Wefayî û Sohêyl Kerîmî û her- 
weha Jîwar Lotfî rol lîztine. 


Helîm Yûsif: Sobarto encama şewata dîroka gelekê ye 



D u berhemên din ên romanivîsê 
kurd Helîm Yûsif ji bo zaraveyê 
Soranî hatin wergerandin. 

Derbarê van herdu berhemên xwe de 
nivîskar Helîm Yûsif ragihand, Sobarto 
yekemîn romana wî bûye, ku di sala 
1999’ê de li Stenbolê ji aliyê Çapx- 
aneya Avesta ve bi kurmancî hatiye 
çapkirin û di heman salê de jî li Bey- 
rûtê bi zimanê Erebî çapa wî derketiye. 

Helîm Yûsif herwiha got: “Di 
pirtûkekê de, ku li ser dîroka kurdan 
hatibû nivîsandin, navê Sobarto derbas 
dibû û di yekemîn dîtina xwe de aşiqê 
keçekê bibû. Lewma ev nav kete dilê 
min û min biryar da navê yekemîn 
romana xwe bikim Sobarto.” 

Bandora çîroka Sobarto di wê yekê de 
ye, kû çîroka nivîskar û romanê li hev 
digre û Yûsif dibêje: “Hestên min wesa 
digot, ku dîroka gelê me û yê şexsê 
min ji xelekên şewitandineke dûr û 
dirêj pêk dihat. Wê demê ez bi xwe jî 
bi jana çîrokekê evîndarî dişewitiyam. 
Lewma dikarim bi ristekê balê bikişim 
ser Sobarto, ku encama şewata nav 
dilê min e û di heman demê de encama 
jana dîroka gelekê ye, weke sîmorg ji 
xweliyê xwe vedijî. 

Duyemîn romana Helîm Yûsif ku bi 
soranî hatiye wergerandin, pirtûka 
bi navê “Jinên Qatên Bilind” e ku ji 
rêzeçîrokan pêk tê. 

Derbarê vê yekê de nivîskar dibêje; 

“Ev yekemîn rêzeçîrokên min e, îku 


yekemîn car di sala 
1995ê li Beyrûtê bi 
zimanê erebî hatiye 
çapkirin, paşî di sala 
1998ê li Stenbolê 
derketiye. Ji çîrokên 
cihereng pêk tê, 
temaya çîrokan jî li 
ser taybetmendiyên 
jiyana asayî ya rojane 
ya xelkên li kolanan, 
nakokiyên wan, zêdetir 
xiroş û pevçûnên nav 
dilê mirovan û her- 
wiha kelkela felsefî û 
mijarên gerdûnî ye.” 

Helîm Yûsif diyar dike, ji ber pirtûkên 
wî bi kurmanciya jêrîn tên xwendin 
dilxweş e û wiha dibêje: 

“Cudabûna zaraveyan û elifbê yê di 
nav dilê nivîskarên kurd de birîneke 
kûr çêkiriye. Ji ber wê ye, ku nikarî 
dengê xwe bigihînî tevahiya gelê xwe. 
Belvabûna roman û çîrokên min bi zi- 
manê soranî, wê birîna dilê min kêmek 
jî be srêj dike. Her çend hinek demeg 
e lê dîsa jî ji ber vê hewlê pir dilxweş 
im.” 

Helîm Yûsif rola wergerên soranî 
bilind dinirxîne û dide xuyakirin; “Ew 
di nav zaraveyên kurdî de pirekî bi nirx 
ava dikin. Eger ji rewangeha siyasî ve 
lê binerin, siyasî nikarin vî karî bikin 
lê em dikarin bi rêya wêje ve vê pirê 
çêbikin. Lewma divê em bi çavekî bi 
nirx li vî karî binerin.” 


Sala derbasbûyî wergerê kurd Se- 
lahadîn Bayazedî romana bi navê 
“Dema Masî Tî Dibin” a Helîm Yûsif 
wergerande soranî, ev bû yekemîn derî 
ji bo xwendevanên Başûrê Kurdistanê 
ku bi awayekî berfireh cîhana Helîm 
Yûsif nas bikin. 

Niha jî romana Sobarto û çîrokên 
Jinên Qatên Bilind, ku ji aliyê Wirya 
Xefûrî û Ferhad Çomanî ve hatine 
wergerandin, ji bo çapkirinê amade ne 
û Weşanxaneya Endêşe erkê çapkirina 
wan li xwe girtiye. 

Navenda Çandî ya Endêşeyê mafê 
çapkirina hemû berhemên Helîm Yûsif 
wergirtiye. 

Helîm Yûsif di sala 1967ê li bajarê 
Amûdê yê Rojavayê Kurdistanê ji 
daiyk bûye û ji sala 2000Î ve li Alman- 
yayê dijî. Rudaw 


Gatinên 

Navdaran 


V 


J 





Ger hûn pirsa xwendina min ya 
pirtûka herî başbikin, ez ê ji we re 
bibêjim: Dayika min e. 

Lincoin 

Nîvê jiyana meriv ji aliyê dê û 
bavan, nîvê din jî ji aliyê zarokan ve 
mehû dibe. 

Ciaerense S. Darrow 

Divê bîranînên me yên kevin bibin 
hêviyên me yên nû. 

Arsene Houssaye 

Bîranîn buhuşta yekem e ku nayê 
qewirandin. 

P. Richter 

Hunera bi bîranînê, hunera balkêşiyê 
ye. 

Samuîl Johnson 

Ne kevir, lê kirinên mirov hêkelan 
tînin meydanê. 

Motley 

Ne gava em dimirin, lê gava ku em 
çêdibin giriyê me nebêsebeb e. 

T. B. Aldrich 

Malbat kelehek wilo ye ku qiral jî 
nikarin têkevinê. 

Emerson 

Tu ferqên mezin di navbera îdareki- 
rina malbatekê û ya qiraliyetekê de 
tune ne. 

Montaigne 

/ Zimanê Kurdî \ 


j i . nzn 



Azad: 

Berfîn: 



Mala Azad, Berfîn û Dilgeş 

Mala we li ku ye, ez çawa dikarim bêm mala we? 

Ji bo ku tu bê mala me, divê tu ji sinemayê heta kolana 
Azadiyê bimeşî, ji dawiya kolana Azadiyê li destê çepê bizîvirî 
û bi qasî sed gavî btmeşî, li destê rastê avahiyeke derîsor 
heye, ew mala me ye. 

Mala me jî ii pişt mala Azad e. Li pêşiya mala me baxçeyekî hi- 
naran heye. 

Baş e, gelo kes mala Rumetê dizane? 

Erê. ez carekê cûbûm. Mala Rûmetê li jêrê mala me ye. Li jêrê 
mala me pirtûkxaneyeke mezin heye. Mala Rûmetê li çepê 
pirtûkxaneyê ye. Di navbera wan de xaniyek heye. 

Baş e, malên me nêzîkî hev in. Lê mala Rojdayêji malên me 
dûr e. Mala Rojdayê li taxa Jîngehê ye. Taxa Jîngehê taxa herî 
jêr a bajêr e. 

Em bi meşê nikarin herin mala Rojdayê, lê otobûs 
diçin heta ber mala wê. 


Beşa 16, Dema nivîsînê 


Li gorî agohiyên jorîn bersiva ptrsiyarên jêrîn bidin 


Dilgeş: 

Berfîn: 

Azad: 


Berfîn: 


Dilgeş: 



1. Mala Berfînê li ku ye? 

2. Mirov çawa dikare biçe mala Berfînê? 


3. Mala Dilgeş li ku ye? 


4. Li pêşiya rnala Dilgeş çi heye? 


5. Mala Rojdayê li kîjan taxê ye? 


Tiştonek 



A: Mahir Berwarî 


1. Werîs 

- Dirêje ne mare e, kej û h'ite 
ne kar e, serî hişke ji dar e. 

Şeş metelokên bê nav: 

- Ez çûme ser girî, kê dîtiye de- 
wrê 7 zemana, dar xwe pavête 
berî? 

- Tişto tişto, li dûv min were, ne 
maker e. 

- Kerê mam Heyder e, cihûrekê 
kayê min dana bere, qrîş li 
dûv min were. 

- Ser di te ve, bin di te ve, 
kirope di babê te ve. 

- Ser li ber e, qun li der e. 

Metelokên Jîngeh/seqa û valayi 
Ev metelok e girêday mijarên 
seqa (av û ba) û tiştên di 
valayiya di navbera erd û es- 
man da mîna "birîsî, dilop, 
rûbar, roj, 

Esman û sitêr: 

- Şkefta reş, tijî gayên beş. 

- Sêniya can, tijî mercan. 

- Mêrga şîn, tijî helal û beybîn. 

- Dersokeka gulgulî, tijî sêvên 
sorgulî. 

- Kepreka bê stûn e. 

- Tenûra dimdimî/zimzimî, tijî 
nanê genimî, spêdê rabîn 
xetimî. 

Hetav û roj: 

- Tişteke ji cihê xwe nalivit û li 
hemî erda digerhit. 

- Pe sur û pe badîna, 2 zevî ne. 
(* Bê meinaye.) 

Sitêr: 

- Tenûra metê pelek ketê. 


Têdîtin: Amadekar destkariya 
devoka metelokan nekiriye 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

